હિંમતનગરની વિદ્યાનગરી કેમ્પસમાં સિલ્વરગ્રીન સ્કુલના વિદ્યાર્થીઓ સ્કુલના મેદાનમાં રીશેષમાં ધોરણ-૭માં અભ્યાસ કરતો વિદ્યાર્થી આશુતોષ રાધેશ્યામ તિવારી એરગનથી ફાયરીંગની પ્રેકટિસ કરી રહ્યો હતો તે દરમિયાન મિસ ફાયર થતા આશુતોષના ડાબા પગના થાપાના ભાગે એરગનનો છરો ઘૂસી જતા ઘાયલ થયો હતો. ઘટનાની જાણ કેમ્પસના પ્રમુખ ડી.એલ.પટેલને થતા તેમણે તાત્કાલિક ઇજાગ્રસ્ત બનેલા આશુતોષને સારવાર અપાવવાની સુચના આપી શિક્ષકોને ખાનગી હોસ્પિટલમાં મોકલ્યા હતા. પરંતુ તે હોસ્પિટલમાં એનેસ્થિયાના તબીબ હાજર ન હોઇ સિલ્વરગ્રીન સ્કુલના પ્રિન્સીપાલ પ્રમોદ જાદવ સહિતના શિક્ષકો આશુતોષને હિંમતનગરની સિવિલ હોસ્પિટલમાં લઇ ગયા હતા, જયાં સિવિલના ઇમરજન્સી વોર્ડમાં આશુતોષના થાપાના ભાગે ઓપરેશન કરી ર્ડા.નિશિધભાઇએ એરગનના છરાને બહાર કાઢી ભય મુકત કર્યો હતો. ફાયરીંગની પ્રેકટિસ કરાવતા સમયે વિદ્યાર્થીઓની સાથે ટ્રેનર શિક્ષકને હાજર રખાય છે.